PolyAgent/wiki_georgian_en_parallel_20231101 huggingface dataset:
თეიმურაზ გოჩიტაშვილი

თეიმურაზ გოჩიტაშვილი
თეიმურაზ შალვას ძე გოჩიტაშვილი (დ. 30 სექტემბერი, 1946, სოფ. ბოდბე, ახლანდ. სიღნაღის მუნიციპალიტეტი) — ქართველი გეოლოგი, მეცნიერი სამთო მექანიკის, ენერგეტიკული რესურსებისა და მილსადენი ტრანსპორტის დარგში. ტექნიკურ მეცნიერებათა დოქტორი (1988), პროფესორი (1989), საქართველოს საინჟინრო აკადემიის ნამდვილი წევრი (1999), მინერალური რესურსების საერთაშორისო აკადემიის წევრი (1997).
დაამთავრა საქართველოს პოლიტექნიკური ინსტიტუტის სამთო გეოლოგიური ფაკულეტეტი (1969) და ოქსფორდის ნავთობისა და ენერგეტიკული კვლევების კოლეჯი (1997). 1969-2006 მუშაობდა საქართველოს მეცნიერებათა აკადემიის გ. წულუკიძის სახელობის სამთო მექანიკის ინსტიტუტში (1989 წლიდან — მთავარი მეცნიერ თანამშრომელი). 1979-2006 წლებში ლექციებს კითხულობდა საქართველოს პოლიტექნიკური ინსტიტუტში, შემდეგ — საქართველოს ტექნიკურ უნივერსიტეტში. 1992 წლიდან ხელმძღვანელობდა სამთო სატრანსპორტო სისტემების ჯგუფს. 1994 წლიდან იყო რამდენიმე საერთაშ. პროგრამის ექსპერტი სამთო მრეწველობასა და ენერგეტიკაში, 1996–2000 წლებში იყო საქართველოს პარლამენტის დარგობრივი ეკონომიკის კომიტეტის წამყვანი სპეციალისტი. 2001-2002 წლებში სს „თბილგაზის“ სამეთვალყურეო საბჭოს თავმჯდომარე. 2007-2013 წლებში მუშაობდა საქართველოს ნავთობისა და გაზის კორპორაციაში სხვადასხვა თანამდებობაზე. 2013 წლიდან ამავე კორპორაციის სამეთვალყურეო საბჭოს თავმჯდომარეა. გოჩიტაშვილის ძირითადი სამეცნიერო შრომები ეხება მაგისტრალური მილსადენი სისტემების საიმედოობისა და მოწყობილობათა ჰიდროაბრაზიული ცვეთის, სათბობი რესურსების ტრანსპორტირებისა და გამოყენების საკითხებს.
ბიბლიოგრაფია
საქართველოს ენერგეტიკა. გაზის სექტორის განვითარების პრიორიტეტები (ავტორი). - თბილისი, „მერიდიანი“, 2012. - 70გვ.. - ISBN: 978-9941-10-665-1
საქართველოს მაგისტრალური ნავთობ- და გაზსადენები : მონოგრაფია (თანაავტორი) // ნაწ. 1 : მაგისტრალური მილსადენების ფუნქციონირების ტექნოლოგიური, ეკონომიკური, სამართლებრივი და გეოპოლიტიკური ასპექტები. ნაწ. 2 : მაგისტრალური მილსადენების დაპროექტებისა და მშენებლობის საფუძვლები. - თბილისი, „მერიდიანი“, 2012
ბუნებრივი გაზის მიწოდების ახალი მარშრუტები და თანამედროვე ტექნოლოგიები = NG new supply chains and modern technologies (ავტორი). - თბილისი, 2004. - 130გვ.
ლიტერატურა
რესურსები ინტერნეტში
დაბადებული 30 სექტემბერი
დაბადებული 1946
სიღნაღის მუნიციპალიტეტში დაბადებულები
ქართველი ენერგეტიკოსები
ქართველი გეოლოგები
იადიგარ დაუდი

იადიგარ დაუდი
„იადიგარ დაუდი“ — XVI საუკუნის ქართული სამედიცინო ენციკლოპედია (ავტორი დავით XI, დაუთ ხანი). მოიცავს იმდროინდელი მედიცინის თითქმის ყველა საკითხს.
წიგნის ზოგად ნაწილში მოკლე ანატომიური-ფიზიოლოგიური მონაცემების შემდეგ დეტალურადაა განხილული ჰიგიენისა და დიეტეტიკის საკითხები და დიაგნოსტიკური საშუალებები. ავტორი დაწვრილებით აღწევს დაავადებათა პროფილაქტიკისა და მკერნალობის წესებს, „ძილისა და სიფხიზლის“, სქესობრივი ჰიგიენის საკითხებს, იხილავს საკვები პროდუქტების და სამკურნალო საშუალებების თვისებებს, მათ კვებითს და სამკურნალო ღირებულებასა თუ მავნებლობას. კერძო ნაწილში გარჩეულია პათოლოგიის და თერაპიის ძირითადი საკითხები, თანმიმდევრულადაა განხილული იმ დროს არსებული მედიცინის თითქმის ყველა დარგი: უპირველეს ყოვლისა ნერვული და ფსიქოლოგიური დაავადებები, შემდეგ თვალის, ყურის, კბილის, სახსრებისა და კანის, შარდ-სასქესო და სხვა შინაგანი ორგანოების დაავადებები, ციებ-ცხელება, მოტეხილობა, სიდამწვრე და ა. შ. „იადიგარ დაუდში“ თითქმის ყველა დაავადება ცალცალკეა დახასიათბული, აღწერილია აგრეთვე კლიმატურ-ბალნეოლოგიური და სხვა ბუნებრივი ფაქტორების სამკურნალო გამოყენება.
გამოსცა ვლადიმერ კოტეტიშვილმა (1938).
ლიტერატურა
ქართული ენციკლოპედიები
მედიცინა
მედიცინის ისტორია
მკვლელობის ლიცენზია

მკვლელობის ლიცენზია — რიგით მეთექვსმეტე ფილმი ჯეიმზ ბონდის ფილმების სერიიდან და რიგით მეორე და უკანასკნელი ფილმი ამ სერიიდან, რომელშიც მონაწილეობს მსახიობი ტიმოთი დალტონი. ფილმი გამოვიდა 1989 წელს. მისი რეჟისორია ჯონ გლენი. ბონდის ბევრი სერიისგან განსხვავებით, ეს ფილმი არ ეფუძნება მწერალ იენ ფლემინგის რომელიმე წიგნს. ისტორიის ავტორები არიან მაიკლ ჯ. უილსონი და რიჩარდ მეიბაუმი. ფილმის სიუჟეტის მიხედვით, ბონდი ცდილობს, შური იძიოს ბოროტმოქმედ ფრანც სანჩესზე.
ფილმის გამოსვლის შემდეგ ბონდიანაში ჩამოვარდა 6 წლიანი პაუზა - ნაწილობრივ, თავად ბონდთან დაკავშირებული საავტორო უფლებების გამო. შემდეგი ფილმი, რომელიც ბონდის როლს უკვე პირს ბროსნანი განასახიერებს, გამოვიდა მხოლოდ 1995 წელს.
მუსიკა
რესურსები ინტერნეტში
ჯეიმზ ბონდის ფილმები
1989 წლის ფილმები
ლა-პლატის დაბლობი

ლა-პლატის დაბლობი — პარაგვაი-პარანის ვაკეების (ცენტრალური ვაკეები) აღმოსავლეთი დაბალი ნაწილი სამხრეთ ამერიკაში (გრან-ჩაკოსა და პამპის აღმოსავლეთით და შუამდინარეთში). გადაჭიმულია ჩრდილოეთიდან სამხრეთისაკენ 2400 კილომეტრზე, აღმოსავლეთიდან დასავლეთისაკენ 900 კილომეტრზე. წარმოადგენს სამხრეთ ამერიკის ბაქნის სინეკლიზას, რომელიც კონტინენტური (უმეტესად კაინოზოური) ნალექებით არის ამოვსებული. ლა-პლატის დაბლობზე ჩრდილოეთით ნოტიო ზაფხულიანი ტროპიკული ჰავაა. გავრცელებულია მეჩხერი ტყე, მდინარეთა გასწვრივ ვრცელი ჭაობები; სამხრეთით სუბტროპიკული თანაბრად ნოტიო ჰავაა. გავრცელებულია პრერია და სტეპი.
ლიტერატურა
პარაგვაის გეოგრაფია
არგენტინის გეოგრაფია
მიხეილ ზაუტაშვილი

მიხეილ ზაუტაშვილი
მიხეილ (გივი) ზაუტაშვილი (დ. 5 თებერვალი, 1938, ბერშუეთი, გორის მუნიციპალიტეტი) — ქართველი სპორტსმენი. საბჭოთა კავშირისა და საქართველოს დამსახურებული მწვრთნელი
დაიბადა 1938 წლის 5 თებერვალს ახლანდელი გორის მუნიციპალიტეტის სოფელ ბერშუეთში. 1976-1980 წლებში იყო სსრკ ძიუდოისტთა ნაკრების მწვრთნელი. მისი აღზრდილები არიან ოლიმპიური თამაშების, მსოფლიოსა და ევროპის ჩემპიონები: შოთა ხაბარელი, თემურ ხუბულური (ორივე ძიუდო), იოსებ ახალბედაშვილი, აკაკი ხანიშვილი (ორივე სამბო).
1998 წელს დააჯილდოეს ღირსების ორდენით.
ლიტერატურა
რესურსები ინტერნეტში
დაბადებული 5 თებერვალი
დაბადებული 1938
გორის მუნიციპალიტეტში დაბადებულები
საქართველოს ღირსების ორდენის კავალრები
სან-ხუან-დე-მორო

სან-ხუან-დე-მორო — მუნიციპალიტეტი ესპანეთში, შედის ვალენსიის ავტონომიური გაერთიანების კასტელიონის პროვინციის პლანა-ალტის კომარკის შემადგენლობაში. ფართობი — 29,1 კმ². მოსახლეობა — 3232 კაცი (2020 წ.).
იხილეთ აგრეთვე
კასტელიონის მუნიციპალიტეტები
რესურსები ინტერნეტში
სან-ხუან-დე-მორო მუნიციპალიტეტის ოფიციალური საიტი
სქოლიო
კასტელიონის მუნიციპალიტეტები
Anochetus emarginatus

Anochetus emarginatus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Anochetus-ს გვარიდან. მიეკუთვნება Ponerinae-ს ქვეოჯახს..
სქოლიო
Anochetus
ოღუზქანდი

ოღუზქანდი — სოფელი აზერბაიჯანში, ნახიჩევანის ავტონომიურ რესპუბლიკაში, შარურის რაიონში. მოსახლეობის რაოდენობა — 722 კაცი.
რესურსები ინტერნეტში
ნახიჩევანის ავტონომიური რესპუბლიკის სოფლები
შარურის რაიონის სოფლები
რონსესვალიესი (ტოლიმა)

რონსესვალიესი (ტოლიმა)
რონსესვალიესი — ქალაქი და მუნიციპალიტეტი კოლუმბიაში, ტოლიმის დეპარტამენტში.
2005 წლის მონაცემებით, მოსახლეობა 6 090 ადამიანს შეადგენდა. ფართობი 790 კმ²-ია.
იხილეთ აგრეთვე
ტოლიმის დეპარტამენტი
რესურსები ინტერნეტში
statoids.com-ის მონაცემები
კოლუმბიის სტატისტიკის ეროვნული დეპარტამენტის 2005 წლის მონაცემები
ტოლიმის დეპარტამენტის მუნიციპალიტეტები და ქალაქები
კაიო-გუახაბა

კაიო-გუახაბა — რიფული კუნძული კუბის ჩრდილოეთ სანაპიროსთან, კამაგუეის პროვინციაში.
კუნძული შედის ხარდინეს-დელ-რეის არქიპელაგში და მდებარეობს კაიო-საბინალის დასავლეთით და კაიო-რომანოს აღმოსავლეთით, ლა-გლორიას უბის ჩრდილოეთით. გარს აკრავს ატლანტის ოკეანის წყლები.
კუნძული ადმინისტრაციულად მიეკუთვნება კუბის სიერა-დე-ლა-კუბიტასის მუნიციპალიტეტს.
რესურსები ინტერნეტში
Geographic features & Photographs around Cayo Guajaba, in Camagüey, Cuba
კუბის კუნძულები
ჩილოეს არქიპელაგი

ჩილოეს არქიპელაგი — არქიპელაგი წყნარ ოკეანეში, ჩილეს სანაპიროსთან. მთლიანად შედის ჩილეს შემადგენლობაში. მატერიკისა და დანარჩენი ჩილესგან მას გამოყოფს ჩაკაოს არხი (ჩრდილოეთით), ჩილოეს ზღვა (აღმოსავლეთით) და კორკოვადოს ყურე (სამხრეთ-აღმოსავლეთით). არქიპელაგის ყველა კუნძული, გარდა დესერტორესის კუნძულებისა, შედის ჩილეს ჩილოეს პროვინციის შემადგენლობაში, რომელსაც ისინი წარმოქმნიან. არქიპელაგის ყველაზე დიდი და მთავარი კუნძულია ჩილოე. ჩილოე ცნობილია თავისი საუცხოო ფოლკლორით, მითოლოგიით და უნიკალური არქიტექტურით. კუნძული ჩილოე კიდევ იმითაა განსაკუთრებული, რომ იგი კარტოფილის სამშობლოა.
იხილეთ აგრეთვე
ჩილეს კუნძულების სია
რესურსები ინტერნეტში
Chiloeregion.com
Chiloe.cl
Chiloeweb.com ჩილოეს პორტალი
ჩილეს კუნძულები
ჰათი (მრავალმნიშვნელოვანი)

ჰათი (მრავალმნიშვნელოვანი)
ჰათი შეიძლება აღნიშნავდეს:
ჰათი — სოფელი აზერბაიჯანში, გუბადლის რაიონში
ჰათი — სოფელი ნეპალში
ლეო დავითაშვილი

ლეო დავითაშვილი (დ. 25 მაისი, 1895, თბილისი — გ. 3 სექტემბერი, 1977) — ქართველი მეცნიერი, პალეობიოლოგ-ევოლუციონისტი, გეოლოგი.
1925 წელს დაამთავრა მოსკოვის უნივერსიტეტის გეოლოგია-გეოგრაფიის ფაკულტეტი.
მუშაობა დაიწყო მოსკოვის ნავთობის სახელმწიფო კვლევით ინსტიტუტში. ამავე დროს ეწეოდა პედაგოგიურ მოღვაწეობას მოსკოვის ნავთობის ინსტიტუტში, სადაც 1930-1948 წლებში პალეონტოლოგიის კათედრას ხელმძღვანელობდა. 1941 წელს იგი თბილისში გადმოსახლდა. აქ ის მუშაობდა საქართველოს ინდუსტრიული ინსტიტუტის გეოლოგიისა და პალეონტოლოგიის კათედრის გამგედ და საქართველოს მეცნიერებათა აკადემიის გეოლოგიისა და მინერალოგიის ინსტიტუტის განყოფილების ხელმძღვანელად. 1950 წელს სათავეში ჩაუდგა საქართველოს მეცნიერებათა აკადემიის პრეზიდიუმთან მის მიერვე შექმნილ პალეო-ბიოლოგიის სექტორს, რომელიც 1958 წელს პალეობიოლოგიის ინსტიტუტად გადაკეთდა. ამ ინსტიტუტს, რომელიც ამჟამად მის სახელს ატარებს, იგი სიცოცხლის ბოლომდე ხელმძღვანელობდა.
1936-1938 წლებში იყო მოსკოვის სახელმწიფო უნივერსიტეტის პალეონტოლოგიური ლაბორატორიის ნამდვილი წევრი.
1944 წლიდან იყო საქართველოს მეცნიერებათა აკადემიის აკადემიკოსი.
ჯილდოები, პრემიები და პრიზები
1975 — ხალხთა მეგობრობის ორდენი
1965 — შრომის წითელი დროშის ორდენი
1949 — სსრ კავშირის სახელმწიფო პრემია; „ევოლუციური პალეონტოლოგიის ისტორია დარვინიდან დღემდე“
ბიბლიოგრაფია
პალეონტოლოგიის მოკლე კურსი : დამხმ. სახელმძღვ. გეოლოგ. უმაღლ. სასწავლებლებისა და ფაკ-ტების სტუდენტებისათვის. - თბილისი, განათლება, 1985. - 315გვ.
Вопросы методологии в изучении эволюции органического мира (ავტორი). - Тбилиси, Мецниереба, 1968. - 216 с.
Теория полового отбора (ავტორი). - Москва, изд-во АН СССР, 1961. - 534с.
ჩარლზ დარვინის მოძღვრება და ორგანიზმების ისტორიული განვითარების კანონზომიერებანი (ავტორი). - თბილისი, საქ. სსრ მეცნ. აკად. გამ-ბა , 1959. - 44გვ.
პალეონტოლოგია (ავტორი). - თბილისი, თბილისის სახელმწიფო უნ-ტის გამომც., 1938. - 490გვ.
რესურსები ინტერნეტში
ქართველი პალეონტოლოგები
ქართველი გეოლოგები
საქართველოს მეცნიერებათა ეროვნული აკადემიის აკადემიკოსები
ლ
ევროპა გალიაში

ევროპა გალიაში — კონსტანტინე გამსახურდიას სოციალური რომანი, რომლის წერა 1937 წელს დაიწყო, მაგრამ სხვადასხვა გარემოებების გამო დაუმთავრებელი დარჩა.
რომანში „ევროპა გალიაში“ ასახული უნდა ყოფილიყო ევროპის სინამდვილე – ბრძოლა რესპუბლიკური ესპანეთისთვის. რომანის ცალკეულ თავები ქვეყნდებოდა „ლიტერატურულ საქართველოში“. მაგრამ 1937 ქვეყანაში სიტუაცია რადიკალურად შეიცვალა, დაიწყო სახელმწიფო ტერორი. მწერალი იძულებული გახდა თავი მიენებებინა თანამედროვეობაზე წერისთვის და ისტორიულ მასალაზე გადართულიყო. „ევროპა გალიაში“ დაუმთავრებელი დარჩა.
რომანის შვიდი თავი გამოქვეყნდა:
ქვეყანა ვრცელია...
გაცდენილი პარტია ტენისის
უცნაური შემთხვევა პანსიონ კობურგში
მაჰარაჯას მაიმუნი
მარკების კოლლექციონერის შეგონებანი
წვიმა
ფრაუ მაიორი ბორგავდა გერმის ბალიშებში...
რომანის შესახებ
„მთვარის მოტაცების“ დასრულების შემდეგ კონსტანტინე გამსახურდიამ ახალი რომანის წერა დაიწყო. ეს იყო „ევროპა გალიაში“, რომელშიც ასახული უნდა ყოფილიყო ევროპის სინამდვილე, ბრძოლა რესპუბლიკური ესპანეთისთვის, რაც მაშინ უაღრესად მეთოდური თემა იყო. „ლიტერატურული საქართველო“ უკვე აქვეყნებდა ცალკეულ თავებს. ლავრენტი ბერიას ეს რომანი არ მოსწონდა, მაგრამ მწერლის ჩანაფიქრს მიესალმა. ამ პერიოდისთვის ქვეყანაში სიტუაცია რადიკალურად შეიცვალა: 1937 წლის 3 მარტს ცეკას პლენუმზე სტალინმა სახელმწიფო ტერორი გამოაცხადა – განსხვავებული აზრის პირებთან კამათი დასრულდა. მათი ლიკვიდაცია უნდა მომხდარიყო. ამავე წლის 15 მარტს ბერიამ იგივე გაიმეორა და ქართული გვარ-სახელებით დააკონკრეტა, თავს დაესხა ტროცკისტებს, ცისფერყანწელებს, აკადემიური ჯგუფის წევრებს... სხვებთან ერთად მწვავედ გააკრიტიკა კონსტანტინე გამსახურდიაც, როგორც ფაშისტური ელფერის მებრძოლი ნაციონალისტი, თუმცა მწერლის დიდი ნიჭიც აღიარა და თქვა, საჭიროა მისი ხალხის სამსახურში ჩაყენებაო.
ამის შემდეგ დაიწყო კონსტანტინე გამსახურდიას სასტიკი კრიტიკა. მწერალი თავს იცავდა. ხშირად სიტყვით გამოდიოდა, სტალინსა და ბერიას განადიდებდა, მიმართავდა ცეკას, მაგრამ ამაოდ. შინსახკომში უკვე წამების შედეგად ათქმევინეს ლიდა გასვიანს, ბუდუ მდივანს, ნიკოლო მიწიშვილს, დავით წერეთელს, არჩილ მიქაძეს, დავით ლომინაძეს, გერმანე მგალობლიშვილს, ტიციან ტაბიძეს, მიხეილ ჯავახიშვილის, რომ კონსტანტინე იზიარებდა ფაშისტურ იდეებს. ბერიამ მწერალს სტალინზე რომანის დაწერა შეუკვეთა.
გარდა იმისა, რომ მწერალი უმწეო მდგომარეობაში იყო, აქ კიდევ ერთი ფაქტორი მოქმედებდა: სტალინი ცხადდებოდა რევოლუციონერად, ჩაგრულთა მამად, რომელმაც შეცვალა ისტორიის მიმდინარეობა. მის მიერ ჩადენილ სისასტიკესა და ტირანიაზე კი არც საზოგადოებამ და არც კონსტანტინემ ჯერ არაფერი იცოდნენ. მწერალმა თავი დაანება რომანს – „ევროპა გალიაში“, რომელიც დაუმთავრებელი დარჩა. თავი მიანება თანამედროვეობას და თუ რამდენიმე თვის წინ აცხადებდა, მთავარი თანამედროვეობაა, ისტორიულ მასალაზე მუშაობა ნაკლებად საინტერესოაო, – ახალმა სიტუაციამ სწორედ ისტორიაში გადაიყვანა.
სქოლიო
კონსტანტინე გამსახურდიას ნაწარმოებები
ქართული რომანები
1937 წლის რომანები
მოდერნისტული რომანები
ექსპრესიონიზმი
სოციალური რომანები
პილოტის მჟავა

პილოტის მჟავა (Piloty's acid) — ორგანული ნივთიერება ფორმულით — C6H5SO2N(H)OH. წარმოადგენს თეთრ მყარ ნივთიერებას, რომელიც ჰიდროქსილამინისა და ბენზინსულფონმჟავისსაგან მიიღება. ის ერთ-ერთი მთავარი რეაქტივია ნიტროქსილის (HNO), აქტიური რადიკალის მისაღებად, რომელსაც მნიშვნელოვანი როლი გააჩნია ზოგიერთ ქიმიურ და ბიოქიმიურ რეაქციაში.
იხილეთ აგრეთვე
ანგელის მარილი
სქოლიო
ჰიდროქსილამინები
სულფონამიდები
ბენზინსულფონატები
დევიდ მიჩელი

დევიდ მიჩელი
დევიდ სტივენ მიჩელი (დ. 12 იანვარი, 1969) — ინგლისელი რომანისტი, სატელევიზიო მწერალი და სცენარისტი.
მიჩელს დაწერილი აქვს ცხრა რომანი, რომელთაგან ორი – „სიზმარინომერი9“ (2001) და „ღრუბლების ატლასი“ (2004) – ბუკერის პრემიის ფინალისტებს შორის მოხვდა. მწერალი დაწერილი აქვს სტატიები სხვადასხვა ჟურნალებისთვის, მათ შორის გამორჩეულია გარდიანი. მიჩელს აგრეთვე იაპონურიდან ინგლისურ ენაზე თარგმნილი აქვს წიგნები აუტიზმის შესახებ.
რესურსები ინტერნეტში
ოფიციალური საიტი
დევიდ მიჩელის პროფილი ბუკერის პრემიის ოფიციალურ საიტზე
David Mitchell - How I Write
"Get Writing: Playing With Structure" by David Mitchell
"Character Development" by David Mitchell, The Guardian (2009)
"David Mitchell, the Experimentalist", New York Times Magazine, 2010
"The Floating Library: What can't the novelist David Mitchell do?"
"The Art of Scriptwriting: David Mitchell on Matrix 4"
სქოლიო
ინგლისელი მწერლები
ინგლისელი რომანისტები
XXI საუკუნის ინგლისელი მწერლები
XXI საუკუნის ინგლისელი რომანისტები
პოსტმოდერნისტი მწერლები
ბრიტანელი მამაკაცი მწერლები
ფენტეზის მსოფლიო პრემიის ლაურეატები
ინგლისელი მამაკაცი რომანისტები
XXI საუკუნის მთარგმნელები
ინგლისელი მამაკაცი მწერლები
აპოდი

აპოდი — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან 67 მეტრზე. მიეკუთვნება ოესტე-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ შაპადა-დუ-აპოდის შემადგენლობაში.
2010 წლის მონაცემებით, მოსახლეობა 34 763 ადამიანს შეადგენდა, მოსახლეობის სიმჭიდროვე 21.69 კმ²-ზე. ფართობი 1 602 480 კმ²-ია.
იხილეთ აგრეთვე
რიუ-გრანდი-დუ-ნორტი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი
ბრაზილიის სტატისტიკის ეროვნული ინსტიტუტი, ზოგადი სტატისტიკა
რიუ-გრანდი-დუ-ნორტის მუნიციპალიტეტები
რამსარი

რამსარი — ქალაქი ჩრდილოეთ ირანში, მაზანდარანის ოსტანში. რამსარის შაჰრისტანის ადმინისტრაციული ცენტრი. მდებარეობს კასპიის ზღვის სამხრეთ სანაპიროზე.
1971 წელს ქალაქში ხელი მოაწერეს რამსარის კონვენციას.
რესურსები ინტერნეტში
Ramsar's tourism
Ramsar's radioactivity
Photos of Ramsar (Permission to use and copy these photos is hereby granted provided the above copyright notice appears in all the copies and modified versions of photos.)
ramsar
ირანის ქალაქები
ძვ. წ. 860

ძვ. წ. 860
— წლების რაოდენობა ქრისტესშობამდე.
მოვლენები
დაიბადნენ
გარდაიცვალნენ
ჯუანშერ I

ჯუანშერ I
ჯუანშერი, ჯუანშერ I — ერთი მოსაზრებით, ქართლის ერისმთავარი 590–591 წლებში. მისი არსებობა ნავარაუდებია უნიკალური „ქართულ–სასანური“ ვერცხლის მონეტის მიხედვით, სადაც დაქარაგმებულად, ასომთავრული ასოებით გამოსახულია „ჯო“, რომელსაც გ. დუნდუა კითხულობს — ჯონბერ/ჯუანშერი. დასახელებული ერისმთავარი წერილობით წყაროებში არ მოიხსენება. მონეტა მოჭრილია გურგენის მონეტის მიბაძვით. ი. ფაღავას და სხვათა მოსაზრებით, „ჯო“ იკითხება, როგორც „ჯვარი“.
ლიტერატურა
საქართველოს მეფეები, მ. ლორთქიფანიძის და რ. მეტრეველის რედ., თბ., ნეკერი, 2000
გ. დუნდუა, ქართულ–სასანური მონეტების პრობლემა და ადრეფეოდალური ხანის საქართველოს ისტორიის საკითხები, მაცნე, ისტ. სერია, №3, 1976
ქართლის ერისმთავრები
მარანგის ბრძოლა

მარანგის ბრძოლა — ბრძოლა რომის იმპერიისა და სასანიანების იმპერიის ძალებს შორის. გაიმართა 363 წლის 26 ივნისს. ბრძოლაში დაიღუპა რომის იმპერატორი იულიანე.
ისტორია
363 წელს იმპერატორი იულიანე შეიჭრა სპარსეთში. თავდაპირველად მნიშვნელოვან წარმატებებს მიაღწიეს რომაელებმა (ლეგიონი სპარსეთის დედაქალაქ ქტესიფონამდე მივიდა), მაგრამ იულიანემ ჩათვალა, რომ ქალაქის აღება შეუძლებელი იყო და გადაწყვიტა ქალაქის დატოვება. დაწვა ფლოტი, რომელიც აგებული იყო იმისათვის, რომ საკვები მიეწოდებინა რომაელთათვის. რომაელების გამოსვლა საკმაოდ გაჭიანურდა, დაიწყო შიმშილი.
ომის მსვლელობას აღგვიწერს ისტორიკოსი ამიანე მარცელინუსი ნაშრომში „ქმედებანი“. ბრძოლაში დაიღუპა თავად იმპერატორი. გამარჯვება სპარსელებს დარჩათ.
ლიტერატურა
Ammianus Marcellinus' works in English at the Tertullian Project with introduction on the manuscripts
Browning, Robert, The Emperor Julian, University of California Press, 1976, ISBN 0-520-03731-6
Kaveh Farrokh, Sassanian Elite Cavalry AD 224-642, Osprey Publishing, 2005
David S. Potter, The Roman Empire at Bay AD180-395, Routledge, 2004
სქოლიო
რომის იმპერიის ბრძოლები
სასანიანთა ბრძოლები
IV საუკუნის ბრძოლები
ლახტი

ლახტი შეიძლება აღნიშნავდეს:
ლახტი - მედიცინაში სისხლდენის შესაჩერებელი რეზინის ელასტიკური მილი
ლახტი - იგივე წრეში-ლახტი, ქართული სპორტული თამაში
ლახტი - საბრძოლო იარაღი
ლახტი - ქართული ილუსტრირებული ჟურნალი
არგო

არგო — არგონავტების ორმოცდაათნიჩბიანი გემი, რომელიც ათენას დახმარებით არგომ ააგო. მისივე სახელი ეწოდათ რჩეულ ბერძენ გმირებს, რომელნიც ამ გემით ჩავიდნენ კოლხეთში იასონის მეთაურობით, ოქროს საწმისის წასაღებად. მოძრავ კლდეებს – სიმპლეგადებს – არგომ ათენას შემწეობით გაასწრო, მაგრამ კიჩოს ნაწილი მაინც მოემსხვრა. ლაშქრობის შემდეგ დიდხანს იდგა სანაპიროზე, მაგრამ ბოლოს დაიმსხვრა და იასონიც გასრისა. ამ გემს ჰომეროსის ეპოქაში უკვე მთელი საბერძნეთი მოწიწებით იხსენიებდა.
ლიტერატურა
აკაკი გელოვანი, მითოლოგიური ლექსიკონი, გვ. 418, „საბჭოთა საქართველო“, თბ., 1983
ბერძნული მითოლოგია
ბრაიან ჯოუზეფსონი

ბრაიან ჯოუზეფსონი (დ. 1940) — ინგლისელი ფიზიკოსი. აქვს შრომები გვირაბულ ეფექტსა და ზეგამტარობაზე. 1962 წელს იწინასწარმეტყველა კვანტური ეფექტები ზეგამტარული დენის დიელექტრიკულ ველში გავლისას. ამ ეფექტს მისი სახელი უწოდეს. 1973 წელს მიიღო ნობელის პრემია.
იხილეთ აგრეთვე
ჯოუზეფსონის ეფექტი
ლიტერატურა
რესურსები ინტერნეტში
სქოლიო
დაბადებული 1940
ინგლისელი ფიზიკოსები
ნობელის პრემიის ლაურეატები ფიზიკაში
სოლ-დე-მანიანა

სოლ-დე-მანიანა — გეოთერმული ველი ბოლივიაში, პოტოსის დეპარტამენტის სურ-ლიპესის პროვინციაში. მისი ფართობი 10 კმ²-ია და მდებარეობს ზღვის დონიდან 4800-5000 მეტრზე..
ტერიტორია ხასითდება ინტენსიური ვულკანური აქტივობებით და გოგირდოვანი ნაკადულებით. მრავლადაა გეიზერი, ტალახოვანი ტბები და გუბეები. კრატერებში შესაძლებელია მდუღარე ლავის ხილვა, საიდანაც 10-15 მეტრის სიმაღლეზე ამოიტყორცნება წყალნარევი ორთქლი. ამჟამად აქ არსებული მოვლენები მიმდინარეობდა დედამიწის ფორმაციისას.
გალერეა
რესურსები ინტერნეტში
სოლ-დე-მანიანა
სქოლიო
ბოლივიის გეოგრაფია
Pao de San Juan Bautista Municipality

Pao de San Juan Bautista Municipality
The Pao de San Juan Bautista Municipality is one of the nine municipalities (municipios) that makes up the Venezuelan state of Cojedes and, according to the 2011 census by the National Institute of Statistics of Venezuela, the municipality has a population of 16,810. The town of El Pao is the municipal seat of the Pao de San Juan Bautista Municipality.
Demographics
The Pao de San Juan Bautista Municipality, according to a 2007 population estimate by the National Institute of Statistics of Venezuela, has a population of 15,730 (up from 13,840 in 2000). This amounts to 5.2% of the state's population. The municipality's population density is .
Government
The mayor of the Pao de San Juan Bautista Municipality is Juan de la Cruz Aparicio Rojas, re-elected on October 31, 2004, with 68% of the vote. The municipality is divided into one parish; El Pao.
References
External links
pao-cojedes.gob.ve
Municipalities of Cojedes (state)
ბალკანის ველაიათი

ბალკანის ველაიათი – თურქმენეთის ადმინისტრაციული ერთეული. დაარსდა 1992 წელს ყოფილი ბალკანის ოლქის ტერიტორიაზე. ველაიათის ადმინისტრაციული ცენტრია ბალკანაბადი.
რესურსები ინტერნეტში
ბალკანის ველაიათი
თურქმენეთის ველაიათები
Sophie (მომღერალი)

Sophie (მომღერალი)
სოფია ქსეონი, ცნობილი სასცენო სახელით Sophie (დ. 17 სექტემბერი, 1986, გლაზგო — გ. 30 იანვარი, 2021, ათენი) — შოტლანდიელი დიჯეი. ცნობილია თავისი სტუდიური ალბომით „Oil of Every Pearl's Un-Insides“ (2018), რომელიც გრემის ჯილდოს ნომინანტი გახდა.
რესურსები ინტერნეტში
სქოლიო
დაბადებული 17 სექტემბერი
დაბადებული 1986
გარდაცვლილი 30 იანვარი
გარდაცვლილი 2021
XXI საუკუნის შოტლანდიელი მომღერლები
XXI საუკუნის ქალი მომღერლები
ლგბტ სიმღერების ავტორები
შოტლანდიელი მომღერლები და სიმღერების ავტორები
ბოვერის თეატრი

ბოვერის თეატრი იყო თეატრი ბოვერიში, ნიუ–იორკში. გაიხსნა 1826 წლის 22ოქტომბერს. ყველაზე წარმატებული პერიოდი ჰქონდა 1830–1840–იან წლებში. 1850–იან წლებში თეატრის აუდიენციის ძირითად ნაწილს შეადგენდნენ ირლანდიელი, გერმანელი და ჩინელი იმიგრანტები. თეატრი 5-ჯერ დაიწვა 17 წლის განმავლობაში. 1929 წლის ხანძარმა ბოვერის თეატრი საბოლოოდ გაანადგურა.
აშშ-ის თეატრები
ბენზიდინური გადაჯგუფება

ბენზიდინური გადაჯგუფება — შიგამოლეკულური გადაჯგუფება, რომლის დროსაც განზავებული მინერალური მჟავების მოქმედებით ჰიდრაზობენზოლი გარდაიქმნება 4,4'-დიამინოდიფენილად ანუ ბენზიდინად. ამავე დროს წარმოიქმნება 4,2'-დიამინოდიფენილის, დიფენილისი მცირე რაოდენობა.
თუ ჰიდრაზობენზოლი ჩამნაცვლებელს პარა-მდგომარეობაში შეიცავს, მაშინ მიმდინარეობს ნახევრად ბენზიდური, ანუ სემიდინური გადაჯგუფება და მიიღება ამინოდიფენილამინი.
გამოყენება
ბენზიდინურ გადაჯგუფებას ფართოდ იყენებენ აზოსაღებრების წარმოებაში, ტოლიდინის, დიანიზიდინის და სხვათა მისაღებად.
ლიტერატურა
Бензидиновая перегруппировка // Реутов О. А., Курц А. Л., Бутин К. П. Органическая химия, т.2
The Benzidine Rearrangements // Hydrazo, Azo and Azoxy Groups, Volume 1 and Volume 2 (1975), in Chemistry of Functional Groups Series, John Wiley & Sons, Print ISBN 978-0-471-66924-1 Online ISBN 978-0-470-02341-9
ქიმიური რეაქციები
Gemmula granosus

Gemmula granosus is a species of sea snail, a marine gastropod mollusk in the family Turridae, the turrids.
Description
The length of the shell attains 27 mm.
Distribution
This marine species occurs in the Western Pacific.
References
External links
Tucker, J.K. 2004 Catalog of recent and fossil turrids (Mollusca: Gastropoda). Zootaxa 682:1-1295.
granosus
Gastropods described in 1779
Alby-Yerdy Temple

Alby-Yerdy Temple
The Alby-Yerdy are the ruins of the medieval temple in Ingushetia, located on the left bank of the Assa River. As a result of a radiocarbon study, scientists date the architectural monument to 668-974. Following the opinion of most researchers, the temple is recognized as a Christian church, although numerous remains of sacrificial animals were found inside the church, indicating rituals of ancient Ingush religion.
See also
Tkhaba-Yerdy
References
Sources
External links
Открытый Кавказ (virtual tour)
History of Ingushetia
Churches in Ingushetia
Medieval Eastern Orthodox church buildings in Russia
Palma de Gandia

Palma de Gandia is a municipality in the comarca of Safor in the Valencian Community, Spain.
The municipality of Palma de Gandia limited to the following locations: Ador, Alfauir, Beniarjó, Beniflà, Gandia, Potries, Real de Gandia and Ròtova, all in the province of Valencia.
References
Municipalities in the Province of Valencia
Safor
ხეფრენის პირამიდა

ხეფრენის პირამიდა — პირამიდა ეგვიპტეში. გიზის სამი დიდი პირამიდიდან სიდიდით მეორეა. მდებარეობს დიდი სფინქსის სიახლოვეს. სავარაუდოდ აშენებულია ძვ. წ. XXVI საუკუნეში. ამჟამინდელი სიმაღლეა 136,4 მ. აგებულია კირქვის ბლოკებით (თითოეულის წონა 2 ტონაზე მეტია). ხეფრენი იყო ძველი ეგვიპტის ფარაონი, ხეოფსის მემკვიდრე (შესაძლოა შვილი ან ძმა).
რესურსები ინტერნეტში
ხეფრენის პირამიდა
ეგვიპტის პირამიდები